Publication: Magyar Közlöny
Issue: MK-2002-6 (Year: 2002, Number: 6)
Era: 1990-2004
Section: A vizsgáztatásnál a 26/2001. (VII. 27.) OM rendelet
Paragraph Index: 80

2. A munkaterületek jellemzése a szakirányok szerint Gépüzemfenntartási szakirány A gépjavításban és a gépüzemeltetésben dolgozó mezõgazdasági mûszaki menedzser asszisztens szakmai feladatához tartozik a gépjavítási, üzemfenntartási, karbantartási, szerviztechnológiai és üzemeltetési feladatok megszervezése és mûvezetõi szintû irányítása, e tevékenységet nagyobb vállalkozásnál beosztottként, kisebb egységnél pedig önálló vállalkozóként láthatja el. Terményfeldolgozó és takarmánykészítõ szakirány A terményfeldolgozásban és a takarmány készítésében dolgozó mezõgazdasági mûszaki menedzser asszisztens szakmai feladatához tartozik a terményraktárak, szárítótároló telepek és takarmánykészítõ üzemek gépészeti technológiájának áttekintése, karbantartásának irányítása, mûvezetõi, továbbá mûszakvezetõi feladatok ellátása. Kisvállalkozóként ezeket a munkaköröket önállóan is elláthatja, kiegészítve a forgalmazási és kereskedelmi feladatokkal. Mûszaki informatikai szakirány A mûszaki informatikában dolgozó mezõgazdasági mûszaki menedzser asszisztens a bonyolult tervezõi, irányítói, menedzseri feladatokat ellátó vezetõ mérnök napi munkáját segíti, a döntés-elõkészítõ folyamatokhoz informatikai támogatást nyújt. E tevékenységet ellátó személy alkalmas a mezõgazdaságban a számítógéprendszerek és -hálózatok üzemeltetéséhez szükséges irányítási és rendszergazda feladatok végzésére, továbbá a kommunikációtechnikai-kereskedelemben és vevõszolgálati rendszerekben adódó munkakörök betöltésére. III. Szakmai követelmények A) A szakma gyakorlása során elõforduló legfontosabb szakmai feladatcsoportok, feladatok és az azokhoz közvetlenül kapcsolódó követelmények: A képzés kizárólag iskolarendszerû szakképzés keretében folytatható, ezért a központi képzési program alkalmazása kötelezõ.

Source: https://magyarkozlony.hu/hivatalos-lapok/29f5bea64fe4c682beaac897d99d478d613cb2fc/dokumentumok/6a1232e812ff4246566b52c453fe9f3292afa14b/letoltes